Wikipédia-vita:Le ne harapd a kezdők fejét!

message: Ezt én átviszem a Wikidézetre. :) De ki tette be ezt a korántsem vendégmarasztaló képet? Szörnyű... :) NCurse 2005. november 5., 22:30 (CET)
Betegyük inkább ezt? :)
-Alensha  * 2005. november 5., 22:51 (CET)
én is újonc vagyok itt, de spec velem eddig mindenki nagyon kedves volt. Amint látom Grint fedtétek meg ezügyben. Nos, ő még abszolute nem szólt hozzám.. vagy addig örüljek? :-)
replies: text: Nikita 2005. november 5., 23:00 (CET)
szerintem csak az olyan újoncokat szokták megharapni, akik ügyetlenkednek az elején. :) Alensha  * 2005. november 5., 23:11 (CET)
az ""elején"" első két nap én is ügyetlenkedtem. Foylamatosan. Néha még most is.

text: Nikita 2005. november 6., 18:47 (CET)
Vajon miért ismerik oly kevesen a szerkesztők közül ezt az alapelvet?
Költői kérdés volt, nem várok választ. Üdv, tiboru vita 2008. május 3., 14:25 (CEST)
Sajnos a szerkesztők jó része csak akkor olvas irányelveket, ha már nagyon muszáj. ;) • Bennófogadó 2008. május 3., 14:39 (CEST)
thread_title: átvitel

message: (A kocsmafalra írtam valami kapcsán, de úgy gondolom, alapvetően itt a helye.)
Az, hogy valamire van irányelv, nem jelenti azt, hogy be is tartják. Én 2006. aug. 6-án regisztráltam a Wikipédián, és néhány kisebb szerkesztés után - 9-én - vettem egy nagy lélegzetet, összeszedtem a bátorságomat, és létrehoztam a hipnózis szócikket. Dolgoztam vele nagyon lelkesen egy egész napot (a munkahelyemen), és még így is kb. az egy ötöde volt meg annak, amit szerettem volna. Mire hazaértem, és nekiálltam volna otthon folytatni (ahol már nemcsak fejből, hanem a könyveimet használva írhattam volna tovább), a cikk elején ott figyelt az {{SN}} sablon, a vitalapon pedig az, hogy "nemhogy vitatott a semlegessége, hanem nem semleges, és sztem akár törölhető is lenne." Ez az ex cathedra kinyilatkoztatás egy kiváló wikipédisat-díjas admintól származott, aki a cikknek kb. egy bekezdését olvasta el. (Akkoriban egyébként az SN-sablonhoz tartozó kép nem egy elbillent mérleget ábrázolt, hanem egy stoptábla előtt feltartott nagy piros tenyeret, ami leginkább azt kommunikálta, hogy "ÁLLJ, halálveszély!".) Ez a személyten letámadás akkor engem mint kezdőt annyira elkeserített, annyira elvette minden kedvemet, hogy - ha megnézi valaki, látja - teljesen letettem a cikk javításáról. És bár történelmileg úgy alakult, hogy azóta két kiemelt cikkem is van más témában (Eucharisztia és Szondi-teszt), a Wikipédiának máig nincs használható hipnózis-cikke (ami van helyette, az egy szégyenletes, viccnek is rossz izé). Úgy voltam e biztató fogadtatás után, hogy inkább rohadjon le a kezem, mint hogy ezt a cikket megírjam, és nem is írtam meg, és nem is fogom; nem makacsságból, hanem mert két év után ma is görcsbe rándul a gyomrom, ha csak ránézek. :-( – Feanor Na mi...? 2008. október 15., 17:06 (CEST)
Nem mindegy, hogy milyen díjas? Vitalap, megbeszélitek, mások is leírják, hogy szerintük hogy kéne, aztán viszlát stoptábla készülhet a cikk. Azért nem megírni egy cikket, mert valakinek nem tetszett és beleszerkesztett egy sablont? Wikipédián vagyunk!!Qorilla vita 2008. október 17., 19:54 (CEST)
thread_title:  Saját élmény 

message: Most akkor Le ne harapd vagy Ne harapd le? És felkiáltójellel vagy anélkül? Szövegintegritás, elvtársak! --Pagonyfoxhole 2011. december 29., 01:23 (CET)
Hát: felkiáltó mondat végére írásjel dukálna, a szórendnek meg szerintem a le ne felel meg jobban, mert nem a harapás a hangsúlyos (ne harapd le, de nyugodtan lerúghatod), hanem a ne, és ennek az értelmi hangsúlynak jobban megfelel a le ne szórend. Bennófogadó 2011. december 29., 03:23 (CET)
thread_title:  Cím 

message: Rossz a sablon. A Wikikett és a Blokkolás nem útmutató, hanem irányelv. A Trollkodás és a Jogi fenyegetések egyik sem. SirVivor vita 2012. január 10., 12:30 (CET)
replies: text: Ha a sablon rossz, akkor ez a bejegyzés a sablon vitalapjára való. Hungarikusz Firkász Ide írkássz! 2012. január 10., 12:41 (CET)
Kösz. Asszem ebbe a témába később mélyedek bele. SirVivor vita 2012. január 11., 06:19 (CET)
Üdvözlünk a Wikipédiában!
Köszönjük a hibajelzésedet, és hogy ezzel is hozzájárultál a Wikipédia épüléséhez.Az ehhez hasonló visszajelzések nagyon fontosak számunkra, igyekszünk figyelembe venni a továbbiakban.Jobbító szándékod hatékonyságát fokozhatod, ha az észrevételeidet egyenesen az érintett lapok vitalapjára írod, mert úgy a megjegyzés éppen az illető lap eddigi szerkesztőit éri el.Tudtad, hogy te is tudod szerkeszteni a cikkeket, és hogy a Wikipédia olvasói egyben a szerkesztői is? Ide kattintva tájékozódhatsz, hogy hogyan tudsz te is beszállni a munkába, – mi is így kerültünk ide.Különösen szívesen látjuk sorainkban az olyan szerkesztőket, akik igényesek a munkájukra, tehát téged is. 
Üdvözlettel, jó szerkesztést: Bináris ide Kelt: Wikipédia,  2012. január 10., 17:40 (CET)
thread_title: Sablon